ऐसे में स्मार्टफोन की बैटरी के बारे में ज़रा एक बार सोच लीजिये. पूरे दिन उसे बहुत मेहनत करनी पड़ती है.

2016 में ऐसे कई स्मार्टफोन हैं जिसकी बैटरी लाइफ बहुत बढ़िया है. यानि डेटा की खपत भले ही बढ़ गयी हो लेकिन ऐसी बैटरियां आपके लिए पूरे दिन चल जाएंगी. ऐसे स्मार्टफोन अगर खरीदने का सोच रहे हैं तो कई नए लॉन्च हुए हैं और कुछ बाजार में पहले से ही मौजूद हैं. आइये उसके बारे में जानते हैं.

'असूस' का ज़ेनफोन मैक्स 5000 मिली ऍम ऑवर यानि एमएएच वाला है. इसकी लिथियम पॉलीमर बैटरी डेटा का भारी इस्तेमाल वालों के लिए मेहनत करने को तैयार है.

साढ़े पांच इंच की स्क्रीन वाले 'असूस' स्मार्टफोन का स्क्रीन हाई डेफिनिशन वाला है और इस पर विडियो बड़े आराम से देखा जा सकता है. लेकिन गेमिंग के दीवानों को ये स्मार्टफोन पसंद नहीं आएगा क्योंकि उसके स्क्रीन के फीचर अच्छे नहीं हैं.

समाप्त

लंबी बातचीत करने वाला स्मार्टफोन अगर आप ढूंढ रहे हैं तो सोनी एक्सपीरिया जेड5 बढ़िया विकल्प हो सकता है. इसकी 2700 एमएएच वाली बैटरी लाइफ पर ध्यान नहीं दीजिये क्योंकि इस स्मार्टफोन का इससे अंदाजा नहीं लगाया जा सकता है. 4.6 इंच स्क्रीन ... अधिकतम 4000 वर्णों के लिए लेख जारी रखें:
वाले इस स्मार्टफोन पर 20 घंटे से ज़्यादा बातें सिर्फ एक बार चार्ज करके किया जा सकता है.

युवाओं के बीच ये काफी पसंद किया जाता है. लेकिन अगर छोटा स्क्रीन किसी को पसंद नहीं है तो वो इसकी तरफ देखेगा भी नहीं.

'जिओनी' के कई स्मार्टफोन में 5,000 एमएएच वाली बैटरी मिल जायेगी. मैराथन एम4 के लिए करीब 12000 खर्च करने पड़ेंगे और ये 4जी नेटवर्क के साथ आराम से काम करेगा. पांच इंच वाली हाई डेफिनिशन स्क्रीन में 8 मेगापिक्सेल का पीछे का कैमरा मिलता है जो किसी भी आम ज़रुरत के लिए काफी है.

'स्पाइस' के इलेक्ट्रो में भी 5000 एमएएच वाली बैटरी है और ये सिर्फ 5000 रुपये में मिलता है. इसका स्क्रीन साढ़े पांच इंच का भले हो, लेकिन इसका ऑपरेटिंग सिस्टम एंड्राइड 5.1 है जो कई लोगों को पसंद नहीं आ सकता है. 1 गीगाबाइट रैम को देख कर विडियो चलाने में कुछ समय बाद परेशानी हो सकती है.

10000 एमएएच बैटरी के साथ ओकीटेल नाम का एक स्मार्टफोन इस महीने लॉन्च होने की उम्मीद है. इस 

वेबसाइट के अनुसार इसमें साढ़े पांच इंच का स्क्रीन होगा और रैम 2 गीगाबाइट का. किसी भी जाने माने स्मार्टफोन ब्रांड में ऐसी बैटरी नहीं देखी गयी है.

स्मार्टफोन की बात करने पर फिलिप्स का नाम शायद ही कभी ज़हन में आता हो. लेकिन ये मौका ऐसा है कि जानी अनजानी कंपनियां अपना हाथ आजमा रही हैं.

सफायर मॉडल के 2700 एमएएच वाली बैटरी को अनदेखा करना आसान नहीं होगा. ये स्मार्टफोन अभी बाजार में नहीं है है और इस 

वेबसाइट के अनुसार दिवाली के आसपास इसके लॉन्च होने की उम्मीद है.

(बीबीसी हिन्दी के एंड्रॉयड ऐप के लिए 

यहां क्लिक करें. आप हमें

 फ़ेसबुक और

 ट्विटर पर फ़ॉलो भी कर सकते हैं.)